קרולין ברטוצי

קרולין רות ברטוצי (בשם מלא באנגלית: Carolyn Ruth Bertozzi, נולדה ב-10 באוקטובר 1966) היא כימאית וביולוגית אמריקאית, כלת פרס נובל לכימיה לשנת 2022. ברטוצי טבעה את המונח " כימיה ביו-אורתוגונלית"  עבור תגובות כימיות התואמות למערכות חיות. לאחרונה חקרה ברטוצי השפעת סוכרים על מחלות כמו סרטן, דלקת וזיהומים ויראליים (ובהם מחלת נגיף קורונה 2019).

קריירה 
ברטוצי סיימה את לימודי התואר הראשון בכימיה בהצטיינות יתרה באוניברסיטת הרווארד. בעודה סטודנטית הייתה חברה באחוות הסטודנטים פי בטא קפא, וניגנה בלהקות שונות. הלהקה הבולטת ביותר שלה היה "Bored of "Education, שכלל את גיטריסט Rage Against the Machine לעתיד, טום מורלו. לאחר שסיימה את לימודיה בהרווארד ב-1988 עבדה במעבדות נוקיה בל.

ברטוצי השלימה את הדוקטורט שלה בכימיה באוניברסיטת קליפורניה בברקלי ב-1993 עם מארק בדנרסקי, שחקרו אוליגוסכרידים.

ברטוצי קיבלה מענק של עמיתי מקארתור בגיל 33.

בשנת 2000 זכתה בפרס הפיתוח האקדמי של חברת התרופות "מרק".

היא חברה באקדמיה הלאומית למדעים (2005) ובאקדמיה הלאומית לרפואה (2011).

בשנת 2014 הוכרז כי ברטוצי תוביל את כתב העת הראשון של האגודה האמריקנית לכימיה.

ברטוצי היא כלת פרס נובל לכימיה לשנת 2022 עם קרל בארי שארפלס ומורטן מלדל "על פיתוח כימיית ה'קליק' והכימיה הביו-אורתוגונלית". באותה שנה זכתה גם בפרס וולף.

חיים אישיים 
ברטוצי נולדה למשפחה ממוצא איטלקי וגדלה בלקסינגטון שבמסצ'וסטס. היא בתם של נורמה גלוריה ו-ויליאם ברטוזי. יש לה שתי אחיות. אחת מהן היא המתמטיקאית מאוניברסיטת קליפורניה בלוס אנג'לס, אנדריאה ברטוזי. אביה, ויליאם, היה פרופסור לפיזיקה ב- MIT.

ברטוזי היא לסבית ויצאה מהארון בסוף שנות ה-80.

קישורים חיצוניים

הערות שוליים 

זוכות פרס נובל לכימיה
זוכי פרס נובל לכימיה
זוכי פרס נובל לשנת 2022
זוכי פרס נובל אמריקאים
חברי האקדמיה הלאומית למדעים של ארצות הברית
חברי האקדמיה האמריקאית לאמנויות ולמדעים
עמיתי מקארתור
אמריקאים ממוצא איטלקי
כימאיות אמריקאיות
כימאים אמריקאים
ביולוגיות אמריקאיות
ביולוגים אמריקאים
זוכי פרס וולף לכימיה
זוכות פרס וולף
בוגרי אוניברסיטת הרווארד
בוגרות אוניברסיטת הרווארד
לסביות (נשים)
בעלי תואר דוקטור מאוניברסיטת קליפורניה בברקלי
בעלות תואר דוקטור מאוניברסיטת קליפורניה בברקלי
חוקרים להט"בים
נשים אמריקאיות במאה ה-21
אמריקאיות שנולדו ב-1966
אמריקאים שנולדו ב-1966
סגל הקולג' לכימיה באוניברסיטת קליפורניה בברקלי
זוכי פרס דיקסון ברפואה